ई-साइन ऑनलाइन इलैक्ट्रॉनिक हस्ताक्षर प्रदान करने वाली एक सेवा है, जिसे सर्विस डिलेवरी एप्लिकेशनों के साथ जोड़ कर आधार कार्ड धारक को किसी भी दस्तावेज पर डिजिटल हस्ताक्षर करने की सुविधा प्रदान की जा सकती है। इस ऑनलाइन इलैक्ट्रॉनिक हस्ताक्षर की सेवा प्रदान करने के लिए आधार कार्ड धारक की सत्यता को ‘आधार ई-केवाईसी सेवा’ का इस्तेमाल कर प्रमाणित किया जाता है। ई-साइन सेवा की औपचारिक शुरूआत, माननीय प्रधानमंत्री के द्वारा 1 जुलाई, 2015 को की गई थी। ई-साइन सेवा को कानूनी आधार प्रदान करने के लिए आईटी कानून एवं नियमों में आवश्यक संशोधन किए गए हैं।